Gardaja
<s>Gardaja (arapski: غرداية/ Ghardaïa, berberski: Taɣerdayt)) je grad i općina od 142,913 stanovnika u sredini Alžira u Pokrajini Gardaja u kojoj je i administrativni centar.</s>

<s>Grad je danas svjetski poznat kao jedan od gradova pentopolisa koji formiraju lokalitet - Dolina M'zab koji je 1982. uvršten na UNESCO-vu Listu mjesta svjetske baštine u Africi.</s>

<s>Geografske karakteristike</s>

<s>Gardaja se prostire u saharskoj pustinji u oazi Vadi M'zaba, koja je udaljena 600 km južno od glavnog grada Alžira.</s>

<s>Historija</s>

<s>Gardaja je nastala u 11. vijeku kao ksar berberskog plemena Mozabita.</s><s>Po lokalnoj legendi izgrađena je oko pećine (eremitorija) u kojoj je živjela svetica - Daïa.</s>

<s>Oaza Vadi M'zaba duga je 25 km, u njoj pored Gardaje leži još četiri grada; Melika, Beni Isguen, Bounoura i El Atteuf</s>

<s>Svi oni nastali su kao ksarovi između 1012. i 1350.</s><s>Izgrađeni su na isti način oko visoke džamije koja je istovremeno bila i posljednja točka odbrane - citadela, ali i arsenal i skladište hrane.</s><s>Oko nje su u koncentričnim krugovima građene skromne kuće stanovi stanovnika sve do posljednjih bedema.</s>

<s>Krajem 19. vijeka taj pentopolis je imao 18.000 stanovnika.</s>

<s>Danas su sva ta naselja spojena u jednu urbanu cjelinu, sa Gardajom kao centrom.</s><s>Specifičnost Gardaje je minaret njene džamije izgrađen u obliku piramide.</s>

<s>Današnja Gardaja je pored tog što je obrazovni centar i grad sa velikom bolnicom, i turistička destinacija za obilazak ksarova u oazi.</s>

<s>Privreda i trasport</s>

<s>Gardaja je prvenstveno trgovačko - administrativni centar poljoprivrednog kraja.</s><s>Poznat je po velikim nasadima palmi datulja i citrusa.</s><s>Najveći industrijski objekt je tvornica cijevi Alfapipe.</s>

<s>Pored grada prolazi transaharski autoput N1, a ima i aerodrom (IATA: GHA, ICAO: DAUG) koji se nalazi 16 km jugoistočno.</s>

<s>Izvori</s>

<s>Vanjske veze</s>

<s>Huit bonnes raisons de visiter Ghardaïa</s>

<s>Gradovi u Alžiru
M'zab</s>

